text: Drabet i Skodborg: Flere afhøringer på vej 
  05 januar 2011 kl. 10.10
  Politiet koncentrerer sig nu om afhøringer og gen-afhøringer af den dræbtes familiekreds, venner og bekendte i sagen om den myrdedeentreprenør i Skodborg. 
  Men politiet fortsætter også arbejdet med at lede efter tekniske spor. Blandt andet ved hjælp af hunde.    
  I en pressemeddelelse skriver politiet:
  "Efterforskningen af drabet på den 42-årige mand, der i går blev fundet i sit hjem på Gilbjergvej nær Skodborg, fortsætter.
  Obduktionen af ofret har vist, at han er blevet dræbt af slag fra et stumpt redskab eller våben. Drabsvåbenet er foreløbig ikke fundet." 
   
  Obduktionen viser, at drabet sandsynligvis er begået mellem mandag aften ved 19-tiden og tirsdag morgen.
  